
PRAVILNIK O NAGRAĐIVANJU RADNIKA U DJEČJEM VRTIĆU „RAČIĆI“










Nova Rača, 2026. godine.

Na temelju članka 41., st 2. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članka 54.stavka 2. Zakona o ustanovama („Narodne novine” broj 76/93,29/97,47/99,35/08,127/19 i 151/22) i članka 50. Statuta Dječjeg vrtića „Račići“ Nova Rača, Upravno vijeće Dječjeg vrtića „Račići“ Nova Rača na svojoj 7. sjednici održanoj dana 13.07.2026. godine d o n o s i 


PRAVILNIK O NAGRAĐIVANJU RADNIKA U DJEČJEM VRTIĆU „RAČIĆI“

Članak 1.
Ovim Pravilnikom utvrđuju se uvjeti i načini nagrađivanja odgojitelja, članovima stručnog tima, zdravstvenog voditelja (viša medicinska sestra) i tehničkog osoblja.


Članak 2.
Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.


Članak 3.
Nagrađivanje predlaže ravnatelj, članovi Upravnog vijeća, odgojitelji, članovi stručnog tima, zdravstveni voditelj(viša medicinska sestra) i tehničko osoblje. 
O nagrađivanju odlučuje ravnatelj Vrtića.


Članak 4.
Kriteriji nagrađivanja određeni su prema vrstama radnog mjesta.
1. ODGAJATELJI I STRUČNI TIM
1. Kada zamjenjuju osobe koje su na bolovanju, godišnjem odmoru, slobodnim danima i dr. situacijama
2. Kada obavljaju izvan vrtićke aktivnost.
3. Rad na izradi i provedbi projekata.
4. Osobe imenovane za voditelja objekta i/ili vođenje kraćih programa.
5. Rad na inventuri.
6. Ostali poslovi prema uputi Ravnatelja koji nisu u opisu radnog mjesta.
7. Provode program male škole


2. TEHNIČKO OSOBLJE
1. Kada zamjenjuju osobe koje su na bolovanju, godišnjem odmoru, slobodnim danima i dr. situacijama.

2. Kada obavljaju dodatne poslove spremanja i čišćenja prema nalogu Ravnatelja nakon većih investicijskih radova i drugi poslovi po nalogu ravnatelja.


3. ZDRAVSTVENI VODITELJ (VIŠA MEDICINSKA SESTRA)
1. Kada je povećan opseg posla zbog povećanog broja zaposlenika i broja djece.
2. Kada obavljaju dodatne poslove koji nisu u opisu radnog mjesta.


Članak 5.
Visina nagrade za radne rezultate, koja se može isplatiti iznosi 2,5%-5% od maksimalno neoporezivog iznosa nagrade za radne rezultate, a postotak određuje ravnatelj.


Članak 6.
Visina nagrade za radne rezultate se može isplatiti mjesečno, kvartalno ili godišnje, jednom ili više puta.

Članak 7.
Ovaj Pravilnik stupa na snagu danom objave na oglasnoj ploči i mrežnoj stranici Dječjeg vrtića Račići.
Članak 8.
Stupanjem na snagu ovog pravilnika, stavlja se izvan snage Pravilnik o visini nagrade za radne rezultate Dječjeg vrtića Račići KLASA:011-03/25-03/03, URBROJ:2103-13-2-02/1







Nova Rača, 13. srpnja 2026. KLASA: 011-02/26-01/01 URBROJ: 2103-13-2-01-26-2

Predsjednik Upravnog vijeća        Ivan Matković v.r.


Ovaj Pravilnik objavljen je na oglasnoj ploči i mrežnoj stranici Vrtića dan nakon donošenja, 14. srpnja 2026. godine


Ravnateljica
                                                                                                 Jelena Ćurčić Rukavina


